TELEVIZIJOS PASLAUGŲ TEIKIMO SUTARTIS Nr.
_________________________________
Jonava
______________________________ toliau vadinamas „Klientu“ ir UAB „Dokeda“, toliau vadinama „Tiekėju“, kurią atstovauja ________________________________________- pagal įgaliojimą Nr.___________ , sudaro dvišalę sutartį dėl naudojimosi kabeline ir skaitmenine televizija, toliau vadinama „Paslauga“ šiuo adresu: ____________________________

1. SUTARTIES OBJEKTAS
1.1. Tiekėjas įsipareigoja su Klientu suderintoje vietoje vieną Kliento įvadą per 15 kalendorinių dienų nuo Sutarties pasirašymo prijungti prie savo kabelinės televizijos tinklo už nustatyto dydžio aktyvavimo mokestį ir teikti Klientui užsakytą televizijos paslaugą.   
1.2. Klientas įsipareigoja naudotis Paslauga ir atsiskaityti už suteiktą Paslaugą kaip numato ši Sutartis.
2. KLIENTO TEISĖS
2.1. Pareikšti Tiekėjo darbuotojui savo pageidavimus dėl  įrangos montavimo vietos Kliento bute (patalpose).
2.2. Tiekėjo klientų aptarnavimo skyriuje ir/arba interneto svetainėje www.meganet.lt gauti informaciją apie transliuojamas programas ir jų pasikeitimus.
2.3. Pareikšti pretenzijas Tiekėjui dėl įrangos gedimų ir paslaugos teikimo sutrikimų.
2.4. Nutraukti šią sutartį, jeigu Tiekėjas nevykdo arba netinkamai vykdo šios sutarties įpareigojimų ir tai yra esminiai šios sutarties pažeidimai.
2.5. Atsisakyti įsipareigojimų, susijusių su šia sutartimi per 30 kalendorinių dienų nuo paslaugos pajungimo dienos, jei paslauga neatitinka deklaruojamų parametrų ar Sutarties sąlygų, raštu išdėstant atsijungimo priežastis ir nusiskundimus. Atsisakant paslaugų pagal šį punktą Klientas įsipareigoja atsiskaityti su Tiekėju už jau suteiktas paslaugas.
3. TIEKĖJO TEISĖS
3.1. Esant būtinybei keisti retransliuojamo TV paketo dydį ir turinį, tai nelaikoma esminiu Sutarties sąlygų pakeitimu.
3.2. Nutraukti Paslaugos teikimą Klientui, kai tai yra būtina statybos, remonto ar profilaktikos darbams atlikti, informuojant klientą ne vėliau kaip prieš 12 valandų elektroniniu laišku arba specialiu informaciniu kanalu ir/arba interneto svetainėje www.meganet.lt. 
3.3. Vienašališkai keisti abonentinio mokesčio dydį, esant svarbioms priežastims - kintant autoriniam mokesčiui už TV programas, TV kanalų mokesčiams, MGL, lito ir bazinės valiutos santykiui, energetinių resursų kainoms ir kt., iš anksto (ne vėliau nei prieš 1 mėnesį) paskelbus apie tai viešai ir Klientą informavus raštu.
3.4. Vienašališkai nutraukti paslaugos teikimą ir/arba šią Sutartį,  jeigu Klientas tinkamai ir laiku nevykdo savo prievolės atsiskaityti už suteiktą Paslaugą arba pažeidžia kitus šios Sutarties punktus. 
3.5. Tiekėjas turi teisę pakeisti šią Sutartį (atskirus jos punktus) ir/arba paslaugų teikimo sąlygas. Apie Sutarties (atskirų jos punktų) pakeitimą Tiekėjas Klientui turi pranešti prieš 15 kalendorinių dienų. Jeigu Klientas raštu nesutinka su Sutarties (atskirų jos punktų) pakeitimu, Sutartis laikoma nutraukta šalių susitarimu nuo Tiekėjo nurodytos Sutarties (atskirų jos punktų) planuoto pakeitimo dienos, išskyrus atvejus, kai Tiekėjas, apie tai pranešdamas Klientui per 15 kalendorinių dienų nuo Kliento nesutikimo gavimo dienos, sutinka nekeisti Sutarties (atskirų jos punktų). Apie savo nesutikimą su Sutarties (atskirų jos punktų) pakeitimu Klientas turi pranešti Tiekėjui  raštu iki Klientui nurodytos Sutarties (atskirų jos punktų) pakeitimo datos. Jeigu iki nurodytos datos Tiekėjas iš Kliento negauna jokio atsakymo, laikoma, jog Klientas su Sutarties (atskirų jos punktų) pakeitimais sutinka. Šiame punkte nurodyti veiksmai (neveikimas) prilyginami abišaliam raštiškam Sutarties pakeitimui.
3.6. Klientui tinkamai ir laiku nevykdant apmokėjimų už suteiktas paslaugą, Tiekėjas turi teisę informaciją apie Klientą ir jo įsiskolinimą skelbti viešai, taip pat šiuos duomenis įtraukiant į asmenų skolų registrus. Tiekėjas turi teisę be Kliento sutikimo pavesti trečiajam asmeniui su skolos išieškojimu susijusius veiksmus (priminimų bei raginimų siuntimą ir/ar įteikimą, įsiskolinimų skelbimą viešuose sąrašuose, ieškinių pateikimą ir pan.), perleisti visą reikalavimą ar jo dalį. Sąnaudas, susijusias su skolos išieškojimu, apmoka Klientas.
4. KLIENTO PAREIGOS
4.1. Savavališkai neprisijungti prie Tiekėjo įrangos, neleisti prisijungti prie savo įrangos ir naudotis paslaugomis tretiesiems asmenims, nesudariusiems su Tiekėju paslaugų teikimo sutarties. Klientui pažeidus šį punktą Tiekėjas atsisako bet kokios atsakomybės ir įsipareigojimų, susijusių su paslaugomis, taip pat pasilieka teisę be išankstinio įspėjimo apriboti arba sustabdyti paslaugų teikimą, nutraukti Sutartį ir reikalauti iš Kliento žalos atlyginimo.
4.2. Sudaryti Tiekėjo darbuotojams, pateikusiems darbo pažymėjimą, sąlygas montuoti ir prižiūrėti įrangą bei tikrinti Sutarties sąlygų vykdymą.
4.3. Už medžiagas, panaudotas Paslaugos prijungimo metu kliento patalpose, ar Papildomas paslaugas sumokėti Tiekėjui pagal šalių pasirašytą darbų atlikimo aktą ir pateiktą sąskaitą.
4.4. Nedelsiant informuoti Tiekėją, pastebėjus bendrosios pastato įrangos 
gadinimo ar vagystės atvejus.
4.5. Pasikeitus Kliento rekvizitams, nedelsiant informuoti Tiekėją.
4.6. Teikiamas paslaugas naudoti tik asmeniniams, šeimos ar namų ūkio poreikiams, nesusijusiems su verslu, tenkinti.
4.7. Sutarties pasirašymo metu, Tiekėjui paprašius, Klientas įsipareigoja sumokėti Tiekėjui avansu nustatyto dydžio vienkartinį prijungimo mokestį ir vieno mėnesio dydžio abonentinį  mokestį už užsakytą Paslaugą.
5. ATSISKAITYMO UŽ PASLAUGAS TVARKA
5.1. Už Tiekėjo suteiktas paslaugas Klientas detalizuotą sąskaitą - kvitą gauna iki einamojo mėnesio 15 d., kurį turi apmokėti iki einamojo mėnesio 25 d. Už paslaugas turi būti sumokėta į Tiekėjo nurodytą sąskaitą banke ar kitais būdais, nurodytais Tiekėjo interneto svetainėje www.meganet.lt.
5.2. Mokesčiai už papildomas paslaugas ir visi mokėjimų netikslumai (permokėtos ar nevisiškai sumokėtos sumos) koreguojami ir įtraukiami į artimiausią sąskaitą.
5.3. Negavęs sąskaitos Klientas nėra atleidžiamas nuo pareigos sutartyje nustatytais terminais sumokėti už suteiktas paslaugas. Negavęs sąskaitos Klientas privalo kreiptis į artimiausią Tiekėjo klientų aptarnavimo skyrių.
5.4. Šalys susitaria, kad Klientui sąskaita bus pateikta elektroniniu paštu.
6. TIEKĖJO PAREIGOS
6.1. Kliento įvadą įrengti laikantis LR galiojančių techninių taisyklių.
6.2. Už kainyne (www.meganet.lt) nustatytą abonentinį mokestį retransliuoti Klientui pasirinktą TV programų paketą.
6.3. Gavus Kliento pretenziją dėl paslaugų teikimo sutrikimo reaguoti per 2 val. darbo metu ir per 20 val. ne darbo metu (darbo laikas skelbiamas interneto puslapyje www.meganet.lt). Pašalinti paslaugų teikimo sutrikimus per 24 val., jeigu sutrikimas yra Tiekėjo tinkle, kitais atvejais terminas gali būti pratęstas.
6.4. Už papildomą mokestį prijungti abonento patalpose papildomus galinius įrenginius bei šalinti gedimus, atsiradusius dėl Kliento kaltės Tiekėjo kainyne nustatytais įkainiais, o nesant techninių galimybių informuoti Klientą.
6.5. Užtikrinti, kad teikiamos paslaugos pateikiamumas sudarytų ne mažiau kaip 90 proc. laiko per mėnesį. Jei Klientas dėl Tiekėjo kaltės negalėjo naudotis paslauga ir apie sutrikimų pradžią pranešė Tiekėjui, Tiekėjas mažina paslaugos abonentinį mokestį už tą mėnesį proporcingai laikotarpiui, kuris viršija 10 proc. neveikimo. 
7. SUTARTIES ĮSIGALIOJIMAS, KEITIMAS IR NUTRAUKIMAS
7.1. Sutartis įsigalioja nuo paslaugos aktyvavimo dienos ir galioja  šios Sutarties 10.6 punkte nurodytam laikotarpiui. Jam pasibaigus, sutartis tampa neterminuota. Visi mokesčiai ir tarifai nustatomi pagal tuo metu galiojantį Tiekėjo kainyną. Jei nepasibaigus 10.6 punkte nurodytam laikotarpiui Klientui paslauga stabdoma dėl įsiskolinimo, Sutarties terminas pratęsiamas stabdymo laikotarpiui.
7.2. Kiekviena šalis gali vienašališkai nutraukti neterminuotą sutartį apie tai raštu informavus kitą šalį ne vėliau kaip prieš 5 darbo dienas. 
7.3 Kiekviena šalis gali vienašališkai nutraukti terminuotą sutartį apie tai raštu informavus kitą šalį ne vėliau kaip prieš 5 darbo dienas.
7.4. Kiekviena šalis, prieš nutraukdama Sutartį, privalo pilnai atsiskaityti su kita šalimi, grąžinti panaudai suteiktą įrangą ar sumokėti jos kainą ir t.t. 
7.5. Klientas, nutraukdamas Sutartį nepasibaigus 10.6 punkte numatytam terminui, privalo grąžinti Tiekėjui visas suteiktas nuolaidas iki Sutarties nutraukimo dienos.  
8. KITOS SĄLYGOS
8.1. Ši sutartis nenumato kūrinių, laidų bei TV ir radijo programų ištisinio viešo demonstravimo, tokiam demonstravimui turi būti sudaroma atskira sutartis. Už autorių ir gretutinių teisių tretiems asmenims apmokėjimą pagal Lietuvos Respublikos įstatymus ir teisės aktus atsakingas Klientas. 
8.2. Sutartis sudaryta dviem, vienodą juridinę galią turinčiais egzemplioriais, po vieną Tiekėjui ir Klientui.
8.3. Jeigu Klientas naudojasi ir kitomis Tiekėjo paslaugomis, už visas ar  dalį paslaugų gali būti išrašoma bendra sąskaita.
8.4. Visi ginčai, kylantys iš šios sutarties, sprendžiami šalių susitarimu. Šalims nepavykus susitarti, ginčai sprendžiami LR įstatymų nustatyta tvarka.
8.5. Tiekėjas neatsako už retransliuojamų programų sutrikimus.
8.6. Jei Paslaugai teikti reikalinga papildoma įranga, Klientas ją gali papildomai įsigyti iš Tiekėjo tuo metu galiojančiomis sąlygomis.
9. NENUGALIMA JĖGA
9.1. Šalys atleidžiamos nuo sutartinių įsipareigojimų vykdymo, jei nebegali jų vykdyti dėl aplinkybių, išvardintų LR Vyriausybės patvirtintose „Atleidimo nuo atsakomybės, esant nenugalimos jėgos (Force majeure) aplinkybėms taisyklėse“.
9.2. Šalis, patyrusi nenugalimos jėgos aplinkybes, privalo raštu apie tai informuoti kitą šalį per 10 dienų nuo jų atsiradimo.

Susipažinau, su Sutarties sąlygomis sutinku: 

___________________________________________________________
             (Kliento vardas, pavardė, parašas)

10. KAINOS IR PASIRINKTAS PLANAS

10.1. Kabelinės TV Paslaugos tipas:        ⁭Analoginė                       ⁭Skaitmeninė
10.2. TV planas ir abonentinis mokestis: ⁭ Mažasis (12Lt/mėn)       ⁭Bazinis (22Lt/mėn)     ⁭Skaimeninis (27Lt/mėn)                                           
10.3. Abonentinis mokestis su nuolaida*: _____________________Lt/mėn. 
10.4. Specialios sąlygos: 24mėn. taikoma nuolaida abonetiniam mokesčiui, nurodytam 10.2 punkte.
10.5. Aktyvavimo mokestis: 0Lt,  pritaikius 20Lt nuolaidą. pritaikius 30Lt nuolaidą. 20Lt. 30Lt.
10.6. Trumpaisias naudojimosi paslaugomis laikotarpis (Sutarties terminas): 0 24 36 mėn.
10.7. Mokėtojo kodas: __________________________

*Jeigu į bendrą nuolaidą yra įskaičiuota nuolaida naudojantis Meganet internetu, nutraukus interneto paslaugų teikimo sutartį, ši nuolaidos dalis nebus taikoma 

     1 Priedas prie Sutarties __________

Kaininkas prie Sutarties
Aktyvavimo mokestis:
0 Lt – pasirašant 24 arba 36 mėn. sutartį,  pritaikius 20Lt nuolaidą aktyvavimo mokesčiui su planais Mažasis paketas ir Bazinis paketas; 
0 Lt – pasirašant 24 arba 36 mėn. sutartį,  pritaikius 30Lt nuolaidą aktyvavimo mokesčiui su planu Skaitmeninis paketas; 
20Lt  – pasirašant neterminuotą sutartį su Mažasis paketas ir Bazinis paketas planais; 
30 Lt – pasirašant neterminuotą sutartį su Skaitmeninis paketas planu. 

Papildomų paslaugų įkainiai, su PVM
Paslaugos pavadinimas	Įkainis	
Mokamas meistro iškvietimas*	20Lt/30min. + medžiagos	
Kanalų reguliavimas pagal pateiktą kliento sąrašą	40Lt	
Plano keitimas į mažesnį	20Lt	
Prijungimas apmokėjus įsiskolinimą	20Lt	
Kabelis kliento bute (be prikalimo)	1m x 1Lt	
Kabelis kliento bute (su prikalimu)	1m x 5Lt	
Skirstytuvas (spliteris)	5Lt	
* Mokamas meistro iškvietimas taikomas kuomet meistrui atvykus pas klientą nustatoma, kad paslaugos sutrikimas yra įvykęs ne dėl Meganet kaltės ar dėl kliento nežinojimo kaip tinkamai naudotis paslauga; pas klientą atliekami papildomi kliento užsakyti darbai; šalinami kliento įrangos gedimai ar ji yra konfigūruojama.
 UAB "Dokeda" pasilieka teisę atsisakyti atlikti papildomus darbus ar taisyti kliento galinę įrangą.

                                                                                                    2 Priedas prie Sutarties __________

ŠALIŲ REKVIZITAI                                                                                                                            
Klientas:
Vardas: _________________________
Pavardė: ________________________
Asmens kodas: ___________________
Adresas: ________________________
Telefonas: _______________________
Mob. telefonas: ___________________
El. paštas: ________________________

Perskaičiau, su Sutarties sąlygomis sutinku:

______________________________________________
(vardas, pavardė, parašas)

Tiekėjas:
UAB „Dokeda“;
Vasario 16-osios g. 1, Jonava;
Įmonės kodas: 135462793;
Telefonas: 8-349-611 78, Faksas: 8-700-22724
jonava@meganet.lt; http://www.meganet.lt;
AB Swedbank: a/s LT497300010002280032;
AB SEB: a/s LT797044060003272232;
AB DNB: a/s LT304010042502837589;
Įmokos mokesčio pavadinimas: už Meganet paslaugas.

____________________________________________ 	
(pareigos, vardas, pavardė)
_______________________________________        A.V.